open-index/open-wikipedia-markdown huggingface dataset:
Herbert Coleridge

I **Herbert "Herbie" Coleridge** (7 ya ing Octubre 1830 – 23 ya ing Abril 1861) métung yang Ingles a filólogo (philologist), a technically yang múmúnang talapatuntun (editor) ning méging *[[Oxford English Dictionary]]*. Apú né ning poetang Samuel Taylor Coleridge.
Tristão da Cunha

I **Tristão da Cunha**  (c. 1460 – c. 1540) métung yang Portugues a explorador ampóng comandante ning ukbung dáyat (naval commander). Anyang 1499, migsilbí yang embajador nang Aring Manuel I of Portugal kang Papa Leon X, at ménibálá ya king métung a embajadang pépakilála king Roma karéng báyú nang sinákup ning Imperiong Portugues. Ménungkúlan ya king Portugues a privy council.
Nikolai Myaskovsky

I **Nikolai Yakovlevich Myaskovsky**  20 ya ing Abril 1881 - 8 ya ing Agosto 1950), métung yang Ruso ampóng Soviet a compositor. Néng káyi áusan déng "Ibpa ning Sinfoníang Soviet". Mékatalimá ya mírínan Stalin Prize.
Nadia Boulanger

I **Juliette Nadia Boulanger** (16 ya ing Septiembre 1887 - 22 ya ing Octubre 1979) métung yang Francesang talaturung musica ampóng directora ning orquesta (conductor). Dakal ya tírú karéng mánimúnang compositor ampóng musico ning kadwang púlung síglu, at néng káyi, lálagé ya antimóng pianista ampóng organista.
June Anderson

I **June Anderson** (mibait 30 ya ing Diciembre 1952) métung yang Americanang coloratura soprano sínambut nang Grammy Award. Kilála ya karéng lagé nang *[[bel canto]]* kéreng obrá da ri Rossini, Donizetti, ampóng Vincenzo Bellini.
Igor Stravinsky

I **Igor Fyodorovich Stravinsky**  (17 ya ing Junio [O.S. 5 ya ing Junio] 1882 – 6 ya ing Abril 1971) métung yang Rusong compositor ampóng director ning orquesta (conductor) a maki pánga-mémalén a Frances (manibat 1934) ampóng pánga-mémalén a Americanu  (manibat 1945). Tutúring dé réng dakal a métung karéng pékamaulaga ampóng ma-influenciang compositor ning kadwang púlung síglu at métung yang makalibútad a taúan king musicang modernista.
Lillian Gish

I **Lillian Diana Gish**  (14 ya ing Octubre 1893 – 27 ya ing Febrero 1993) métung yang Americanang artista, director ampóng talasulat senario. Míras yang 75 banwa ing carera na king pelicula, manibat 1912 anggang 1987.
Nathan Bedford Forrest

I **Nathan Bedford Forrest** (13 ya ing Julio 13, 1821 -  29 ya ing Octubre 1877) métung yang Americanung sundálus a migsilbi antimóng heneral ning Confederate States Army anyang Gérang Civil a Americanu. Kaybat, mégí  yang múmúnang Grand Wizard ning Ku Klux Klan manibat 1867 amggang 1869.
Joanna Newsom

I **Joanna Caroline Newsom** (míbait 18 ya ing Enero 1982) métung yang Americanang mágcanta, talasúlat canta ampóng artista. Míbait ya ampóng meragul king pangulung California i Newsom, a míturung tigtig musicang clasical king alpa anyang kayanakán na, at inumpisán né ing carera na king musica antimóng keyboardist king bándang indie king San Francisco, ing the Pleased.
Ken Russell

I **Henry Kenneth Alfred Russell** (3 ya ing Julio 1927 – 27 ya ing Noviembre 2011)  métung yang  Britanicong director pelicula, a kilála king obra na anting talapangúna (pioneer) king television ampóng pelicula.  Kéraklan karéng kayang pelicula, liberal lang pámibágé karéng kasulátan, o talambié, kéraklan, karéng compositor ning panaun a Romantico. Migumpasá ya in Russell king pámag-dirihe karéng adaptacion da réng bié da réng compositor, a malágad pa kaníta. Mégí ya múring director da réng feature film ampó karéng studio da réng pelicula.
Giovanni Verga

I **Giovanni Carmelo Verga di Fontanabianca** (2 ya ing Septiembre 1840  – 27 ya ing Enero 1922) métung yang Italianung talasúlat a realista (*[[Verismo (literature)|verista]]*), a pikabaluan díli karéng kayang pámaglaráwan ning bié king kayang labuad, ing Sicilia, lakwas na ing makúyad a salítâ, a kaybat méging drama, ing ''Cavalleria rusticana'', ampó ing novelang *[[I Malavoglia]]* (*The House by the Medlar Tree*).
Robert E. Lee

I **Robert Edward Lee** (19 ya ing Enero 1807 – 12 ya ing Octubre 1870) métung yang heneral a Confederate anyang Gerang Civil ning America, nung nú ya ing mítuldung pangkabilúgaan a pékapun anyang malápit néng mayárî. Ya ing ménibálá king Ukbú ning Pangúlung Virginia—ing pékamasikan king Confederación—manibat 1862 anggang sínúkú ya ing 1865, at mékilála ya king kabiasnan na king tactica.
Julius Nyerere

I **Julius Kambarage Nyerere**  (13 ya ing Abril 1922 – 14 ya ing Octubre 1999) métung yang Tanzanong (Tanzanian) activistang anti-colonial, politico ampóng teóricong political (political theorist). Migsilbí yang pun ministru ning Tanganyika manibat 1961 anggang 1962, pamuntuk manibat 1962 anggang 1964, at pamuntuk ning estadong ménalíli kaníti (kaybat dang míyábé deng Tanganyika ampóng Zanzibar).
Anib-biung

Ing **anib-biung** (***Trema orientale***) (neng kayi *Trema orientalis*) métung yang species ning tanáman a mániampaga king familia Cannabaceae, a ausan dang **charcoal-tree**, **Indian charcoal-tree**, **pigeon wood**, **Oriental trema**,**gunpowder tree** king Inglis. Mayayákit ya karéng álus éganaganang dakéng tropical ampóng malisángan a temperate a dáké ning Old World, manibat king South Africa, papunta king Kallibudtang Aslangan, Indian subcontinent ampóng mauling China angga king mauli aslagang Asia ampóng  Australia.
Lou Gehrig

I **Henry Louis Gehrig** (mibait a **Heinrich Ludwig Gehrig**  (19 ya ing Junio 19, 1903 – 2 ya ing Junio 1941) metung yang American professional baseball first baseman a memialung 17 seasons king Major League Baseball (MLB) for the New York Yankees (1923–1939). Tuturing deng metung kareng mapiang diling mamialung baseball king kabang panaun. Mekatapitu ya All-Star, misan ya sinambut Triple Crown, mekatadwa ya American League (AL) Most Valuable Player , at kayanib de reng anam a World Series champion teams.
Santa Cecilia

I **Santa Cecilia**, a misusúlat múring **Cecelia**, métung yang Romanang virgen martir a gagalángan da déng Catholico, Orthodoxo, Anglicano, ampó réng áliwang pisamban a Lutherano, anti king Pisamban ning Suecia (Sweden). Mégí yang patrona ning musica ampó déng musicos, úling mísúlat a ká bang títigtig la réng musicos anyang casal na,"dinalit ya king púsú na king Ginû".  Mítagulaling la kaya déng piezang musical, at néng fiesta na, kéng 22 ya ing Noviembre, maki concierto ampóng fiestang musical. Áusan dé múring **Cecilia ning Roma**.
Trevor Nunn

I **Sir Trevor Robert Nunn**  (mibait 14 ya ing Enerro 1940) métung yang Ingles a director ning teatro. Mégí yang director artistíco ning Royal Shakespeare Company, ing Royal National Theatre, at, king salukuyan, ing Theatre Royal Haymarket. Mig-dirihe néng drama para king teatro alimbawa ing *[[Macbeth]]*, opera ampong musical, anti king *[[Cats (musical)|Cats]]* (1981) ampó ing *[[Les Misérables (musical)|Les Misérables]]* (1985).
Georges Braque

I **Georges Braque**  (13 ya ing Mayo 1882 - 31 ya ing Agosto 1963) métung yang mánimúnang Frances a pintor, collagista, dibuhante, talaimprenta ampóng escultor ning kadwang púlung síglu. Mégí lang pékamaulaga nang ambag déng géwa na kayabé la reng talatukí ning Fauvismo manibat 1905, ampó ing papil na king pámisúlung ning Cubismo. Manibat 1908 anggang 1912, míyugné ya ing óbrá na kang Pablo Picasso. Masákit lang piyaliwá déng obrá da anyang múmúna, ónéng mítakpan yang bagyá ing tahimik a i Braque king kasikátán nang Picasso.
József Mindszenty

I **József Mindszenty** (29 ya ing Marzo 1892 - 6 ya ing Mayo 1975) métung yang Húngarong (Hungarian) cardinal a Catolicong migsilbing Arzobispo ning Esztergom ampóng pékapun ning Iglesia Catolica king Hungria (Hungary) manibat 1945 anggang 1973. Kaybat ning géra, lébánan né ing comunismo ampó ing pámanagku da reng comunista king bangsá na. Úli na níti, pénasakit dé at sinúkul dé kábang bié king métung a asuntong píkudta, at iti migdalang pámangondena king mabílug a yátu angga king Misásanmetung a Bangsa (United Nations), a migpalual resolucion o kapasiagan.
Olivo

Ing olivo (***Olea europaea***) métung yang species ning malating pun dútung  ning familia Oleaceae, a katutúbú king Dáyatmalat a Mediterraneo. Mayayákit ya karéng anggang bangsá ning Mediterraneo ing species, at mídalá né king  Australia, New Zealand, Pangulu ampóng Mauling America, ampóng Mauling Africa. Ya ing type species para king genus na, ing  *[[Olea]]*.
Jean-Auguste-Dominique Ingres

I **Jean-Auguste-Dominique Ingres** (29 ya ing Agosto 1780 – 14 ya ing Enero 1867) métung yang Frances a pintor a Neoclásico. Mignása ya i Ingres a maging talaíngat ning pánga-ortodoxo lában king mikakálat a estilong Romantico. Lípat ning tuturing neng Ingres ing sarili nang pintor ning kasalésáyan anti kari Nicolas Poussin ampóng Jacques-Louis David, ing kayang laráwan da réng táwu yang mapiá nang díling pamána. Ing kayang pámagkibit ning alkus ampóng espacio géwa néng maulugang pépainturú king modernung kalalangan, at mé-influencia la kaya kaníti di Picasso, Matisse ampó réng áliwang modernista.
William Bolcom

I **William Elden Bolcom** (mibait 26 ya ing Mayo 1938) métung yang Americanung compositor ampóng pianista. Tínanggap néng Pulitzer Prize, National Medal of Arts,  Grammy Award, ampóng Detroit Music Award, at mégí yang 2007 Composer of the Year kapamílatán na ning Musical America. Tínurú yang composition king University of Michigan manibat 1973 anggang 2008.
Antonín Dvořák

I **Antonín Leopold Dvořák**  (8 ya ing Septiembre 1841 – 1 ya ing Mayo 1904) métung yang Checong compositor. Maralas yang gínámit ritmo ampóng aliwang aspetu ning musicang pangmaldâ (folk music) ning Moravia ampó ing kayang labuad a Bohemia, anti ing alimbáwá ning Checong makabalén ampóng panaung Romanticong i Bedřich Smetana a minúna kaya.
Christine de Pizan

I **Christine de Pizan** ó **Pisan**  (míbait a **Cristina da Pizzano**; Septiembre 1364 – c.|1430) métung yang Francesang poetisang míbait king Italia ampóng talasúlat king corti nang Aring Charles VI ning Francia ampóng pilang duqueng Frances.
Herbert von Karajan

I **Herbert von Karajan** (5 ya ing Abril 1908 – 16 ya ing Julio 1989) métung yang Austriacong (Austrian) director ning orquesta (conductor). Atlung púlu't ápat yang banwang mánimunnag director ning Berlin Philharmonic. Anyang panaung Nazi, migumpisá ya king Salzburg Festival, kayábé ya ing Vienna Philharmonic, ing Berlin Philharmonic, at anyang Kadwang Gerang Pangyatu, ya ing director ning Berlin State Opera. Tutúring dé réng kéraklan a métung karéng mánimúnang director ning orquesta ning kadwang púlung siglu, at métung yang controversial dápót dominánting taúan king musicang clasical king Europa manibat anyang kalibudtan ning decadang 1950 angga king kayang kamátáyan. Part of the reason for this was the large number of recordings he made and their prominence during his lifetime. By one estimate, he was the top-selling classical music recording artist of all time, having sold an estimated 200 million records.
Anton Chekhov

I **Anton Pavlovich Chekhov**   (29 ya ing Enero 1860 – 15 ya ing Julio 1904) métung yang Rusong talasúlat drama ampóng talasúlat makúyad a salítâ, a tutúring dang métung karéng mapiang díling talasúlat ning kábang panaun. Ápat la réng clasica karéng kayang sinúlat a drama, at mátas la paglaláwé déng talasúlat ampóng critico karéng kayang makúyad a salítâ. Along with Henrik Ibsen and August Strindberg, Chekhov is often referred to as one of the three seminal figures in the birth of early modernism in the theatre. Chekhov was a physician by profession. "Medicine is my lawful wife", he once said, "and literature is my mistress."
Madonna

I **Madonna Louise Ciccone** (míbait 16 ya ing Agosto 1958) métung yang Americanang mágcanta, talasúlat canta ampóng artista. Kilála ya king paláyóng "Queen of Pop" i Madonna, a píkabaluan king taglus-taglus nang pámagbáyu, ampó king kabiasnan na karéng miáyaliwang aspetu ning musica, music production, pámaniúlat canta, ampóng visual presentation. Pépakábá nó réng anggánan ning pámanandáman king kalalangan ning musica, kábang pánibalan né ing bálang aspetu ning kayang carera. Miraras la karéng óbrá na déng témang pang-kétawan ó pang-sociedad, pang-politica, sexual ampóng pang-relihion, at iti migbúngang controversia ampóng púrí karéng critico. Métung yang mánimunang tauan i Madonna king musica ampóng cultura ning kadwang púlû ampóng kadwang púlu't métung a síglu.
Ruggero Leoncavallo

I **Ruggero** (ó **Ruggiero**) ** Leoncavallo** métung yang Italianung compositor opera ampóng talasúlat libretto. Dakal ya man géwang opera ampóng áliwang canta king kayang carera, ing métung nang opera, *[[Pagliacci]]* (1892) ing mégí nang pangmaluátan a ambag.
Jules Massenet

I **Jules Émile Frédéric Massenet**  (12 ya ing Mayo 1842 – 13 ya ing Agosto 1912) métung yang Frances a compositor ning panaung Romantico a píkabaluan díli karéng kayang opera, a maygit lang atlung púlú déng ágawá na. Déng *[[Manon]]* (1884) ampóng *[[Werther]]* (1892) ing maralas dang díling pálagé. Miglalang yá mú namang oratorio, ballet, óbra para king orquesta, piezang piano, canta, ampóng aliwá pang clasing musica.
Ardis Krainik

I **Ardis Joan Krainik** (8 ya ing Marzo 1929 – 8 ya ing Enero 1997) métung yang Americanang   mezzo-sopranong mágcanta king operang labing limang banwang migsilbi king Lyric Opera of Chicago.
Georg Solti

I **Sir Georg Solti**  (míbait a  **György Stern**; 21 ya ing Octubre 1912 – 5 ya ing Septiembre 1997)  métung yang Hungaro-Britanicong director ning orquesta ampóng operang a píkabaluan karéng kayang pámiyugné karéng companiang opera king Munich, Frankfurt, ampong London, ampóng antimong maluat a méging director ning musica ning Chicago Symphony Orchestra.
Josephine Baker

I **Freda Josephine Baker** (; (3 ya ing Junio 3, 1906 – 12 ya ing Abril 1975), a me-naturaliza antimong **Joséphine Baker**, métung yang talatérak, mágcanta ampóng artistang Francesang  míbait king Estados . King Europa ya maka-centru ing kayang carera, keéaklan king Francia. Ya ing múmúnang matuling a artistang matuling a mika mánimunang papil king maragul a pelicula, ing alang katning pelicula anyang 1927 a *[[Siren of the Tropics]]* nung nu di |Mario Nalpas ampóng  Henri Étiévant| ding director.
Edward Gibbon

I **Edward Gibbon**  (8 ya ing Mayo 1737 – 16 ya ing Enero 1794)  métung yang Ingles a talasúlat sanése, historiador ampóng politico, a meging Kayanib ning Parlamento. Ing pékamaulagá nang obra, ing *[[Ing Kasalesayan ning Pángabaldug na ampóng Pangabagsak ning Imperio Romano]]*, a míbulalag karéng ánam a pindwan anyang pílatan ning 1776 ampóng 1788.
Brian O'Leary

I **Brian Todd O'Leary** (27 ya ing Enero 1940 – 28 ya ing Julio 2011)  métung yang Americanung científico, talasúlat ampóng astronaut ning NASA. Kayábé ya king NASA Astronaut Group 6, métung a grupu da réng cientifico ampóng astronaut a mépílí bá lang sanáyan para king Apollo Applications Program.
Gloria Steinem

I **Gloria Marie Steinem**  (mibait 25 ya ing Marzo 1934) métung yang Americanang periodista ampóng activistang social-political a mékilála king mabílug a bangsang pékapun ning kadwang álun ning feminismo king Estados Unidos anyang tauling dáké ning decada 1960 ampóng múmúnang dáké ning decada 1970.
Stanley Kubrick

I **Stanley Kubrick**  (26 ya ing Julio 1928 – 7 ing Marzo 1999) métung yang Americanung director pelicula,  producer, talasúlat senario, ampóng fotógrafo. Tutúring dé réng dakal a métung ya karéng mapiang díling talagawang pelicula ning kábang panaun i Kubrick—álus eganagana karéng pelicula na ibat la karéng novela ó makúyad a salítâ—at sásakló la réti karéng miáyaliwang kaurian at kilála la king karélang binang pansing king detalle, makabáyung cinematografía, malépáran a pámagdiseniu ning set ampóng matuling a pikailian (dark humor).
Ernst Lubitsch

I **Ernst Lubitsch** (29 ya ing Enero 1892 – 30 ya ing Noviembre 30, 1947) métung yang director peliculang míbait king Alemania a bukud kaníti producer, talasúlat ampóng artista. Deng píkabaluan nang díling pelicula íla pin déng *[[Trouble in Paradise (1932 film)|Trouble in Paradise]]* (1932), *[[Design for Living (film)|Design for Living]]* (1933), *[[Ninotchka]]* (1939), *[[The Shop Around the Corner]]* (1940), *[[To Be or Not to Be (1942 film)|To Be or Not to Be]]* (1942) ampóng *[[Heaven Can Wait (1943 film)|Heaven Can Wait]]* (1943).
Emile Zola

I **Émile Édouard Charles Antoine Zola**    (2 ya ing Abril 1840 - 29 ya ing Septiembre 1902) métung yang Frances a novelista, talasúlat drama, ing byásang díling minambag king escuelang literaria ning naturalismo, ampóng maulagang minambag king paniúlung ning naturalismo king teatro. Métung yang mánimúnang taúan king liberalizacion a political ning Francia ampó ning pámagpayalang kasalánan king mé-acusa at mésúkul a alang kasalánan a oficial king militar a i Alfred Dreyfus. Míka-nominacion ya i Zola king múmúna ampóng kadwang Galal a Nobel king Malagung Paniúllat anyang   1901 ampong 1902.
Constantin Brâncuși

I **Constantin Brâncuși**  (19 ya ing Febrero 1876 – 16 ya ing Marzo 1957) métung yang Rumanong (Romanian) escultor, pintor ampóng fotógrafong mégóbra king Francia. Tutúring déng métung karéng ma-influenciang díling escultor ning kadwang púlung dilanwa ampóng talapangúna ning modernismo, sasabian dang i Brâncuși ing ibpá ning makabáyung escultura.
Laurens Hammond

I **Laurens Hammond** (11 ya ing Enero 1895  - 1 ya ing Julio 1973) metung yang Americanung inieru ampong inventor. Kayabe la kareng inimbentu na deng Hammond organ, Hammond clock, ampo ing mumunang polyphonic musical synthesizer, ing Novachord.
Epicurus

I **Epicurus** o **Epicuro** (341–270 BC)  métung yang Griegong filosofo ampóng pantas a mítátag Epicureanismo, métung a ma-influenciang pipágarálan ning filosofía. Úli ning influencia da ri Democritus, Aristippus, Pyrrho, at malyáring ing Cinismo (Cynicism), lébánan né ing Platonismo king panaun na at mítátag yang saríli nang pipágarálan, a meyáus a "ing  Hardin",  ("the Garden"), king Atenas. Kilála ya i Epicurus ampó réng kayang talatukî a mámangan mung simpling pámangan ampó king pisasabian dang miáyaliwang paksa dikil king filosofía. Malyári lang makiábé king kayang pipágarálan déng bábáyi ampó réng alípan. Alá na lu déng kéraklan karéng maygit nang atlung dálan a óbra. Atlú na lá mú deng mítágan a súlat na —déng súlat kang *[[Letter to Menoeceus|Menoeceus]]*, *Pythocles*, ampóng *Herodotus*—ampóng adwang mítípun a sinábi na—ing *[[Principal Doctrines]]* ampó réng *Vatican Sayings*—a completu, bukud karéng mangálating dáké da réng áliwá nang kasulátan. Úli ning pámanyíra da karéng óbrá na, ing kéraklan king bálu támu tungkul king kayang filosofía ibat king sinúlat da réng talasúlat kaybat ning panaún na, particular ing talasúlat talambiéng i Diogenes Laërtius, ing poetang Epicurean a Romanung i Lucretius ampó ing filosofong Epicurean a i Philodemus, ampó réng sinábi rang contra kaya dápot kéraklan tutú déng filosofong Pyrrhonist a i Sextus Empiricus, ampó ing Skéeptic ampóng mánungkúlan a i Cicero.
Eratosthenes ning Cyrene

I **Eratosthenes ning Cyrene** ó **Eratóstenes ning Cireno** (c. 276 BC – c. 195/194 BC) métung yang Griegong polymath, geógrafo, matemático, poeta, astrónomo ampóng teóricong musical (musical theorist). Métung yang táwung mabéluan, at mégí yang mánibálá king simpánan libru king Simpánan ning Alejandria ó Alexandria. Malyári yang pakiyanti ing kayang obra king pámagáral ning geografía, at ya ing miglalang karéng áliwang terminung magagámit pa múrin.
Gian Lorenzo Bernini

I **Gian Lorenzo Bernini** (7 ya ing Diciembre 1598 - 28 ya ing Noviembre 1680)  métung yang Italianung escultor ampóng arquitecto. Maragul yang taúan king arquitectura anyang panaún na, ónéng mas kilála ya antimóng manimúnang escultor anyang panaun a ita, at kayá da páparamla ing pámaglalang king esculturang Barroco (Baroque). Bukud kaníti, métung ya múring pintor ampóng talasúlat, mág-dirihe ampóng lálagé king teatro.
Julian ning Norwich

I **Julian ning Norwich**  (c. 1343 – kayabat 1416)  a áusan da múring **Juliana ning Norwich**, **ing Babáying Julian** ó  **Indung Julian**, métung yang Ingles a anacoreta (anchorite) ning Edad Media. Déng kayang kasulátan, a ngéni áusan dang *[[Revelations of Divine Love]]*, ing pékamatwang mitatágan a óbrá ning babáyi, dápót malyáring babáyi ya ing sínúlat karéng áliwang kasulátan a alang lagyû. Ila mú namang makabukud a mitatágan a óbrá ning métung a anacoreta.
Henrik Strindberg

I **Henrik Strindberg** (míbait 28 March 1954) métung yang Suecong (Swedish) compositor ning makapanaun a musica. Mégáral ya king Royal College of Music king  Stockholm manibat 1980 anggang 1987. Bukud king máglalang musica, kayánib ne ning bándang rock a  Ragnarök manibat anyang decada 1970. Tinigtig da né ing kayang musica déng Swedish Radio Symphony Orchestra, Kroumata, Sonanza ampóng The Gothenburg Combo.
Roberta Peters

I **Roberta Peters** (4 ya ing Mayo 1930 – 18 ya ing Enero 2017) métung yang Americanang  coloratura soprano.
Jonathan Miller

I **Sir Jonathan Wolfe Miller** CBE (21 ya ing Julio 1934 – 27 ya ing Noviembre 2019) métung yang Ingles a director ning teatro ampóng opera, artista, talasúlat, comedianti  ampóng talapanulu ó doctor. Kaybat ning kayang pámagsáné king medicina ampóng especialización king neurologia anyang decadang 1950, síníkat ya anyang múmúnang dáké ning decadang 1960 king palagéng comediang *[[Beyond the Fringe]]* kayábé ya i Peter Cook, Dudley Moore ampó i Alan Bennett.
Harry Houdini

I **Erich Weisz** (24 ya ing Marzo 1874 – 31 ya ing Octubre 1926), a kilála king lagyung **Harry Houdini** métung yang Hungaro-Americanong (Hungarian-American) escape artist, ilusionista ampóng stunt performer a píkabaluan karéng pápalagé nang pámanákas. Ibat ya ing kayang talipanpan king kayang talaturú king salamanca, ing Frances a salamanquerung i Robert-Houdin (1805–1871).
Robert Bailey Thomas

I **Robert Bailey Thomas** (24 ya ing Abril 1766 – 19 ya ing Mayo 1846) métung yang Americanung miglalang, at king makábang panaun mémulalag, king *[[Old Farmer's Almanac]]*. Míbait ya i Thomas king Grafton, Massachusetts, migsilbi yang talaturu, at kaybat na nita, mánaptas libru (bookbinder), at mámisaling libru. Anyang 1792 inumpisan né ing kayang almanaque, a sindú na angga king kayang kamatayan, at angga ngéni mibubulalag ya pa múrin angga ngéni.
Emma Calvé

I **Emma Calvé**, míbait a **Rosa Emma Calvet** (15 ya ing Agosto 1858 – 6 ya ing Enero 1942) métung yang Frances a [dramatic soprano]] king opera.

Mapalyáring i Calvé ing píkabaluan díling Francesang mágcanta king opera Belle Époque. Maki carera yang internacional, at pané yang mágcanta king Metropolitan Opera House, New York, ampó king Royal Opera House, London.
Bobby Braddock

I **Robert Valentine Braddock** (míbait 5 ya ing Agosto 1940) métung yang Americanung talasúlat canta ampóng producer placa. Kayábé ya king [Country Music Hall of Fame]] ampó king Nashville Songwriters Hall of Fame, i Braddock, a minambag dakal a cantang hit kilub ning ápat a púlú nang banwa king industria, kayábé la réng labing atlung hit single.
Beniamino Gigli

I **Beniamino Gigli**  (20 ya ing Marzo 1890 – 30 ya ing Noviembree 1957) metung yang Italianung magcanta king opera  (lyric tenor). Tuturingn deng metung kareng mapiang diling tenor ning kayang henerasion.
Elena Souliotis

I **Elena Souliotis** 
(28 ya ing Mayo 1943 - 4 ya ing Diciembre 2004) métung yang Griegang operatic soprano.
Paula Abdul

I **Paula Julie Abdul** (mibait 19 ya ing Junio 1962) métung yang Americanang mágcanta, talatérak, coreógrafa (choreographer), artista ampóng personalidad king television. Mégí yang métung karéng pékamatagumpéng debut album ing kayang múmúnang studio album, ing *[[Forever Your Girl]]* (1988), at mékapisali yang pitung miliung copia at méging record da réng number-one ibat king debut album king ''Billboard'' Hot 100 chart: "Straight Up", "Forever Your Girl", "Cold Hearted", ampóng "Opposites Attract". Atin yang ánam a number-one single king Hot 100, i Abdul, at mílúpa lang Diana Ross king katlung pékadakal a chart-toppers karéng bábáying mágcantang solo anyang panaun a ita.
George Jones

I **George Glenn Jones** (12 ya ing Septiembre 1931 – 26 ya ing Abril 2013) métung yang Americanung musico king country music, a mágcanta ampóng talasúlat canta. Mégí yang píkabaluan karéng áliwang bangsá úli ning makábang listáan da réng placa nang hit, kayábé ya ing kabalítán nang díling canta ing "He Stopped Loving Her Today". Anyang tauling adwang decada ning kayang bié, maralas déng áusang mapiang díling mabiéng mágcantang country.   Jones has been called "The Rolls-Royce of Country Music"
Samuel Coleridge

I **Samuel Taylor Coleridge **  (21 ya ing Octubre 1772 - 25 ya ing Julio 1834) métung yang Ingles a poeta, criticong literaria, filosofo ampóng teólogo a mítatag, kayábé ning kálúgurán nang i William Wordsworth, king Pangimut a Romantico (Romantic Movement) king Inglaterra, at kayánib ya king   Lake Poets.
Maria Jeritza

I **Maria Jeritza** (mibait a **Marie Jedličková**; 6 ya ing Octubre 1887 - 10 ya ing Julio 1982) métung yang dramatic soprano a maluat míyugné king Vienna State Opera (1912–1934 ampóng 1950-1953) ampó king Metropolitan Opera (1921–1932 and 1951).
Erich Wolfgang Korngold

I **Erich Wolfgang Korngold** (29 ya ing Mayo 1897 – 29 ya ing Noviembre 1957) métung yang Americanung compositor ampóng director ning orquesta (conductor) a míbait king Moravia. Métung yang gagalángan dang pianista ampóng compositor ning musicang clasical, bukud king musica para karéng pelicula king Hollywood, ampó ing múmúnang compositor a maki kétásan a internacional a sínúlat pieza para king Hollywood.
Renata Scotto

I **Renata Scotto** (24 ya ing Febrero 1934 – 16 ya ing Augosto 2023) métung yang Italianang  soprano, director ning opera, ampóng tútúrung siwálâ (voice teacher). Kikilalánan dé king kayang béluan king estilo, musicalidad, ampóng kabiasnan antimóng mágcanta ampóng artista, i Scotto, a tutúring dang métung karéng mánimunang mágcanta king opera ning kayang heneracion.
Gaston Leroux

I **Gaston Louis Alfred Leroux** (6 ya ing Mayo 1868 - 15 ya ing Abril 1927) métung yang Frances a periodista ampóng talasúlat ning detective fiction.

Karéng lugal a mágsalitang Inglis, píkabaluan yang díli úli ning kayang novelang *[[The Phantom of the Opera (novel)|The Phantom of the Opera]]* (, 1909), a géwá dang pelicula ampóng drama, kayábé ya ing 1925 film nung nú ya línagé i Lon Chaney, ampó ing  1986 musical nang Andrew Lloyd Webber'. Ing novela na anyang 1907, ing *[[The Mystery of the Yellow Room]]* ing métung karéng pupurian dang díling locked room mysteries.
Georges Simenon

I **Georges Joseph Christian Simenon**   (12 ya ing Febrero 1903 – 4 ya ing Septiembre 1989)  métung yang Belgang (Belgian) talasúlat, a píkabaluan díli úli  ning kayang katsang detective a i Jules Maigret. Métung ya karéng tanyag díling talasúlat ning kadwang púlung síglu, míbulalag yang manga 400 a novela, 21 a pindwan da reng kayang délánan, ampóng dakal a makúyad a salítâ, at maygit lang limang dálan a miliun a copia karéti ing mísalî.
Malcolm Gladwell

I **Malcolm Timothy Gladwell**  (míbait 3 ya ing Septiembre 1963) métung yang Canadienseng (Canadian) periodista, talasúlat ampóng talapagsalítang publico.
Vernon Jordan

I **Vernon Eulion Jordan Jr.** (15 ya ing Agosto 1935 – 1 ya ing Marzo 2021) métung yang Americanung negocianti ampóng abogodu para king katulírang pangmémalén (civil rights attorney) a mégobra para karéng miáyaliwang ágúman ning katulírang pangmémalén bayú ya méging talaúsuk nang Presidenti Bill Clinton.
Tim Weiner

I **Tim Weiner** (míbait 20 ya ing Junio 1956) métung yang Americanung talapanúlat (reporter ) ampóng talasúlat. Mékasúlat néng limang libru at ménikwá néng Pulitzer Prize ampóng National Book Award.
Steve Cole

I **Steve Cole** (mibait 17 ya ing Agosto 1970) métung yang American smooth jazz saxophonist. Profesor né múrin ning music business king University of St. Thomas.
Jane Mayer

I **Jane Meredith Mayer**   (míbait 1955)  métung yang Americanang periodistang mág-investiga. Talasúlat né para king New Yorker manibat anyang 1995.
Bob Woodward

I **Robert Upshur Woodward** (míbait 26 ya ing Marzo 1943)  métung yang Americanung periodistang mág-investiga. Migumpisá yang magobra para king *[[The Washington Post]]* antimóng reporter anyang 1971 at ngéni maki titulu néng editor.
Garth Brooks

**Troyal Garth Brooks** (míbait 7 ya ing Febrero 1962) métung yang Americanung mágcantang country ampóng talasúlat canta. Mégí yang tanyag úli ning kayang pámiyábé da réng elementu ning pop ampó ning rock king urian a country, particular king Estados Unidos. with success on the country music single and album charts,

## References
Cleisthenes

I **Cleisthenes**   (c. 570 – c. 508 BC) métung yang talabiéng batas king Atenas kanitang matuang panaun a  didínan dang damlang mig-reforma o minié kapanúmanan king punbatas ó constitucion ning Atenas at bibílí ya king katatalakaran a democratico. Úli na níti áusan déng ibpá ning democracia king Atenas.
Kurt Adler

I **Kurt Adler** (1 Marzo 1907 – 21 ya ing Septiembre 1977) métung yang Austriacong (Austrian) director ning coro, director ning orquesta  classical (music conductor), talasúlat ampóng pianista. Píkabaluan yang díli antimóng director ning coro ampóng director ning orquesta ning Metropolitan Opera king Lakanbalen ning New York  manibat 1943 anggang 1973.
Peter Sellars

I **Peter Sellars** (míbait 27 ya ing Septiembre 1957) métung yang Americanung director ning teatro a kilála karéng kayang alang kalúpang pámagpalagé karéng clasical ampóng makabáyung opera ampóng drama. Profesor ya i Sellars king University of California, Los Angeles (UCLA), nung nú ya túturung *Art as Social Action* ampúng *Art as Moral Action*. Tutúring déng mánimúnang taúan king teatro ampóng opera ning mílabásan a limang púlung banwa.
Cyrus McCormick

I **Cyrus Hall McCormick** (15 ya ing Febrero 1809 – 13 ya ing Mayo 1884) métung yang Americanug inventor ampóng negocianting mítátag king McCormick Harvesting Machine Company, a méging kayábé king International Harvester Company anyang 1902.{{cite web |url=http://www.wisconsinhistory.org/libraryarchives/ihc/cyrus.asp  |title=Cyrus Hall McCormick |quote=Cyrus H. McCormick (1808–1883) Ya ing ménimbéntu king múmúnang reaper a migtagumpé king mercado, métung a maquinang guguliután na ning cabáyu at gagamítan da king pámamúpul trigu.
Yuri Shaporin

I **Yuri Alexandrovich Shaporin** (8 ya ing Noviembre [O.S. 27 ya ing Octubre] 1887 – 9 ya ing Diciembre 1966),  PAU, métung yang Ruso-Ucranio (Russian-Ukrainian) ampóng Soviet a compositor.
Elaine Paige

I **Elaine Jill Paige** (née|**Bickerstaff**; míbait 5 ya ing Marzo 1948) métung yang Ingles a mágcanta ampóng artista, a píkabaluan díli king kayang obra king teatro musical. Méragul ya king Barnet, Hertfordshire, i Paige, a mégáral king Aida Foster Theatre School, at minúnang línagéng profesional anyang 1964, king edad a 16. Ing 1968 production ning *[[Hair (musical)|Hair]]* ing múmúná nang lagé king West End.
Benny Andersson

I **Göran Bror Benny Andersson** (míbait 16 ya ing Diciembre 1946) métung yang Suecong (Swedish) musico, compositor ampóng producer a píkabaluan díli antimóng kayanib ning grupong pop a ABBA, ampóng kayábé king pámaglalang karéng musical a *[[Chess (musical)|Chess]]*, *[[Kristina från Duvemåla]]*, ampóng *[[Mamma Mia! (musical)|Mamma Mia!]]* Para king peliculang  2008 film version of ''Mamma Mia!'' ampó ing kayang sequel anyang 2018, *[[Mamma Mia! Here We Go Again]]*, migsilbí yá mú namang executive producer. Manibat anyang 2001, mégí yang activu king saríli nang bánda, ing Benny Anderssons orkester.
Wayne Gretzky

I **Wayne Douglas Gretzky**   (mibait 26 ya ing 1961)  métung yang Canadienseng (Canadian) sadyang profesional a mámiálung ice hockey ampóng sadyang head coach. Mémiálung yang adwang púlung seeason manibat 1979 anggang 1999. Tutúring déng mapiang díling mámiálung ice hockey king kábang panaun déng periodistang pásiknángan (sportswriters), mámiálung, ing ''The Hockey News”” ampó ing National Hockey League.
Björn Ulvaeus

I **Björn Kristian Ulvæus**  (míbait 25 ya ing Abril 1945) métung yang Suecong (Swedish) musico, mágcanta, talasúlat canta ampóng producer a píkabaluan díli antimóng kayánib ning grupung pangmusicang ABBA. Kayábé ya múrin karéng miglalang karéng musical a *[[Chess (musical)|Chess]]*, *[[Kristina från Duvemåla]]*, ampóng *[[Mamma Mia! (musical)|Mamma Mia!]]*  Migsilbí yang co-producer karéng peliculang *[[Mamma Mia! (film)|Mamma Mia!]]* ampóng *[[Mamma Mia! Here We Go Again]]* kayábé ning kalúpa nang kayánib king ABBA ampóng kálugúran a i Benny Andersson.
Bryan Adams

I **Bryan Guy Adams**  (míbait  5 ya ing Noviembre 1959) métung yang Canadienseng (Canadian) musico, mágcanta, talasúlat canta, producer placa ampóng fotógrafo. Sasabian dang métung ya karéng dakal díli ápisaling máglalang musica king kábang panaun, at tatantian dang 75 miliun anggang 100 miliung placa ing ápisalí na king mabílug a yátu  Adams has had 25 top-15 singles in Canada and a dozen or more in each of the US, UK, and Australia.
Benjamin Zephaniah

I **Benjamin Obadiah Iqbal Zephaniah** (15 ya ing Abril 1958 – 7 ya ing Diciembre 2023) métung yang Britanicong talasúlat, poetang dub ampóng artista. Míábé ya karéng mánimúnang limang púlung talasúlat ning Britaniang  pépalual ning *[[The Times]]* anyang 2008. Ginámit na ing dénásán nang pangasukul, racismo ampó ing kayang pamánang Jamaican bá na lang agiagan a mamásá o makiramdam karéng óbrá na deng miáyaliwang táwu.
Taliktik

Ing **taliktik** (***Penelopides manillae***), a **Luzon hornbill** ó **Luzon tarictic hornbill** king Inglis, métung yang species ning káló ó hornbill king familia Bucerotidae. Katutúbú ya kareng kakéwan king Luzon ampó réng islang malápit kéti king pangulung Filipinas. Anti karéng kálóng  tarictic hornbill, tutúring déng subspecies ning *[[Penelopides panini|P. panini]]*.
Forrest Galante

I **Forrest Galante** (míbait 31 ya ing Marzo 1988) métung yang Americanung aventurero king kilual, personalidad king television, ampóng conservacionista. Mágóbrá ya king larángan ó kaparángan ning wildlife biology, at makatútuk ya karéng animal a malápit nang magísan. Ya ing host da réng palagé king television a *[[Extinct or Alive]]* king Animal Planet ampó ing "Mysterious Creatures with Forrest Galante," ampó réng dakal a palagéng Shark Week.
J. D. Salinger

I **Jerome David Salinger** (1 ya ing Enero 1919 – 27 ya ing 2010) métung yang Americanung talasúlat a píkabaluan díli king kayang novela anyang 1951, ing *[[The Catcher in the Rye]]*. Míbulalag yang pilang makuyad a salita i Salinger king magasin a *[[Story (magazine)|Story]]* anyang 1940, báyú ya migsilbi anyang Kadwang Gérang Pangyátu. Anyang 1948, línual ya king *[[The New Yorker]]* ing kayang makúyad a salitang pínurí da réng critico, ing "A Perfect Day for Bananafish" at míbulalag la karin déng dakal karéng géwá na kaybat.
Walt Disney

I **Walter Elias Disney**  (5 ya ing Diciembre 5, 1901 -  15 ya ing Diciembre 15, 1966) métung yang Americanung animator, producer pelicula, ampóng negocianti. Talapanguna ya anyang ginintuang panaun ning industria ning animación , at migdalá yang pilang paniúlung king pámangawang cartoons. Antimóng producer pelicula, ya ing dakal díli Academy Awards a ikwâ ampóng mírínan nominacion késa kénú pang táu. Mírínan yang adwang Golden Globe Special Achievement Awards bukud karéng áliwang galal. Inábé na la déng pilan karéng pelicula na king National Film Registry ning Library of Congress, at pinílí nó ning  American Film Institute a miyábé kareng mapiang díling pelicula mélalang.
Peter Hall (director)

I **Sir Peter Reginald Frederick Hall** CBE (22 ya ing Noviembre 1930 - 11 ya ing Septiembre 2017) métung yang Ingles a director ning teatro, opera ampóng pelicula. Agpang king obituario na king *[[The Times]]* "ya ing pékamaulagang taúan king teatro ning Britania king mílabásan a kapitnang siglu" at pángamate na, sinábi ning Royal National Theatre a i Hall alang kapanté ing "influencia na king bié nang artistico ning Britania anyang kadwang púlung síglu". Anyang 2018, míyalilan ya lagyú ing galal a Laurence Olivier Awards, at mégí yang  Sir Peter Hall Award for Best Director.
Taylor Swift

I **Taylor Alison Swift** (míbait 13 ya ing Diciembre 1989) métung yang American mágcanta ampóng talasúlat canta. Píkabaluan ya úli ning kabiasnán na karéng miáyaliwang aspetu ning musica, artisticong pámaglalang pasibayu (artistic reinvention), ampó ing influencia na king culturang popular ampó king industria ning musica.
Philip Guston

I **Philip Guston** (míbait a **Phillip Goldstein**, 27 ya ing Junio 1913 – 7 ya ing Junio 1980), métung yang Canadiense-Americanong (Canadian American) pintor, gágawang grabado (printmaker), muralista ampóng dibujante. "Mégóbrá ya i Guston karéng miáyaliwang kaparalánang artistico, manibat laráwan a mílúban Renaissance angga king abstraction," at ngéni tutúring déng métung karéng maulaga, mayupáyâ ampóng ma-influenciang pintor ning milabásan a dinálan a banwa."
Ian Livingstone

I **Sir Ian Livingstone**  (mibait 29 ya ing Diciembre 1949) métung yang Ingles a talasúlat fantasy ampóng negocianti. Kayábé néng Steve Jackson a mítátag serie da réng pyálung a role-playing, ing  *[[Fighting Fantasy]]*, ampóng talasúlat da réng dakal a librung king serieng ita. Kayábé ya karéng mítátag king Games Workshop anyang 1975 at sínáup yang itátag ya ing Eidos Interactive antimóng talapatupad a talapamuntuk (executive chairman) ning Eidos Plc anyang 1995.
Peter Cushing

I **Peter Wilton Cushing**  (26 ya ing Mayo 1913 – 11 ya ing Agosto 1994) métung yang Ingles a artista. Míras yang ánam a decada ing kayang carera king pámanárti at kayábé la kaníti deng pamiyábé na karéng maygit dinálan (100) a pelicula, bukud karéng légáyan na king television, king teatro ampó king radiu. Kinilála dé ing kayang mánimunang papil karéng peliculang horror king Hammer Productions manibat anyang decada 1950 anggang decada 1970, ampó ing papil na antimóng Grand Moff Tarkin king *[[Star Wars (film)|Star Wars]]* (1977).
Shohei Ohtani

I **Shohei Ohtani** (míbait July 5, 1994), a maki paláyóng "**Shotime**", métung yang Hapon a profesional a mámiálung baseball, a pitcher ampóng designated hitter a free agent. Mémiálung né para king Major League Baseball (MLB) para king Los Angeles Angels ampó king Hokkaido Nippon-Ham Fighters ning Pacific League ning Nippon Professional Baseball's (NPB) ampó king Los Angeles Dodgers. Malépáran ing papúrí kaya úli ning kabiasnán na king pitching ampóng batting, at pékiyantí dé karéng mámiálung a byása karéng adwang béluan anti kari Babe Ruth ampóng Bullet Rogan, ónéng maki debati king pámag-compara úli ning pámiyaliwá ning panaun ampó ing béluan ing kagíwan da réng mámiálung ning kasalungsúngan a panaun.
Bullet Rogan

I **Wilber Joe Rogan**, a áusan da múring "**Bullet Joe**" (28 ya ing Julio 1893 – 4 ya ing Marzo 1967), métung yang American pitcher, outfielder, ampóng talapanibálâ (manager) ning Kansas City Monarchs king Negro baseball leagues manibat 1920 anggang 1938. Tanyag ya antimóng two-way player a byásang mag-hit ampóng mag-pitch, at agpang king métung a statistical compilation, mas dakal ya simbut a pyálung i Rogan késá king nínumang pitcher king kasalésáyan da réng Negro leagues, at kápat ya king batting average king kayang carera. Miyalal ya king Baseball Hall of Fame anyang  1998.
Sandra Day O'Connor

I **Sandra Day O'Connor** (26 ya ing Marzo 1930 – 1 ya ing Diciembre 1, 2023) métung yang Americanang abogada, politico ampong juristang migsilbing associate justice of the Supreme Court of the United States manibat 1981 anggang 2006. I O'Connor ing minúnang babáying migsilbing U.S. Supreme Court justice. Pinílí néng President Ronald Reagan para king Kakataskatasan a Úkúman at báyu ita, state court judge ya king Arizona. Báyú ya méging úkum, migsilbí ya king lehislatura ning Arizona, nung nú ya méging múmúnang babáying majority leader ning state senate. Kaybat ning kayang nominacion, solido ing pámagcumpirma ning Senado ning Estados Unidos kaníti.
Mort Drucker

I **Morris** "**Mort**" **Drucker** (22 ya ing Marzo 1929 – 9 ya ing Abril 2020) métung yang Americanung talagúlis caricatura ampóng máglalang comics a píkabaluan díli antimóng ménambag king magasin a *[[Mad (magazine)|Mad]]* kilub ning limang decada, nung nú ya makatútuk king pámangawang satira ó pamanuya karéng mánimúnang pelicula ampóng serie king television.
Selman Waksman

I **Selman Abraham Waksman** (22 ya ing Julio 1888 – 16 ya ing Agosto 1973) métung yang Judiong Ucraniong inventor, laureadong Nobel, bioquímico (biochemist) ampóng microbiólogo. Úli ning kayang pámanialungsung king pángarúnut da réng organismung mabibié king gabun, métuklas ya ing  streptomycin ampó réng áliwang antibiotico. Profesor ya king Rutgers University kilub ning apat a decada, at mékatuklas yang pilang antibiotico at binié né ing modernung kabaldugan ning terminu, at pépakilála yang parálan a pénibatán ning pángatuklas da réng dakal pang aliwâ. Tétag né ing Waksman Institute of Microbiology king Rutgers University Busch Campus king Piscataway, New Jersey (Estados Unidos). Anyang 1952, tínanggap yang Galal a Nobel para king Fisiología ó Medicina.
Tom DeLay

I **Thomas Dale DeLay**  (míbait 8 ya ing Abril 1947) métung yang Americanung talasúlat ampóng retiradung politico a migsilbi king Kapulúngan ding Pékakatáwan (House of Representatives). Métung yang Republicano i DeLay a méging pékakatáwan ning Texas's 22nd congressional district manibat 1985 anggang 2006. Ya ing pékapun da réng mayoria king Kapulúngan ding Pékakatáwan (House majority leader) manibat 2003 anggang 2005.
Solon

I **Solon**  (c. 630 – c. 560 BC) métung yang pékapun , gágawang batas ampóng poeta ning Atenas, at métung ya karéng Pitung Pantas ning Grecia. Tatandánan dé king pámangawá nang batas lában king pángabaldug ning politica, economia ampóng moralidad ning Grecia kanítang matuang panaun. É la man migtagumpé déng kayang pénigóbran anyang múmúna, dápót i Solon ing didínan dang damla king pámanikdó king katatágan ó fundacion ning democracia king Atenas. Migtagumpé ya múrin ing pámagbáyú na king constitucion ó punbatas king pámaglakó karéng keraklan karing batas ibat kang [Draco (lawgiver)|Draco]].
Sergio Aragonés

'I *Sergio Aragonés Domenech*'  (míbait 6 ya ing Septiembre 6, 1937) métung yang Castila/Mexicanung  talagúlis comics ampóng talasúlat a píkabaluan díli úling karéng ambag na king magasin a *[[Mad (magazine)|Mad]]* ampóng úli ning pámaglalang king comics a  *[[Groo the Wanderer]]*.
Don Martin

I **Don Martin** (18 ya ing Mayo 1931 – 6 ya ing Enero 2000) métung yang Americanung cartoonist ó talagúlis comics a píkabaluan díli úli ning óbrá na king *[[Mad (magazine)|Mad]]* manibat 1956 anggang 1988. Úling taganá yang kabalítan, ináus ne ning magasin i Martin a "Mad's Maddest Artist."
Harvey Kurtzman

I **Harvey Kurtzman** (3 ya ing Octubre 1924 – 21 ya ing Febrero 1993)  métung yang Americanung  talagúlis comics (cartoonist) ampóng talapatuntun (editor). Ing píkabaluan nang díling óbra yá pin ing pámaniúlat ampóng pamag-edit king magasin a *[[Mad (magazine)|Mad]]* manibat 1952 anggang 1956, ampóng deng comic strip a *[[Little Annie Fanny]]* king *[[Playboy]]* manibat 1962 anggang 1988. Mayayákit king óbrá na in satira ampóng parodia nung culturang popular, ing criticismo ó pámanatú king kétawan ó sociedad (social critique), ampóng pámanútuk king detalle.
Al Jaffee

I **Allan Jaffee** (míbait a **Abraham Jaffee** ; 13 ya ing Marzo 1921 – 10 ya ing Abril 2023) métung yang Americanung talagúlis comics (cartoonist). Píkabaluan ya king kayang obra king satiricang magasin a *[[Mad (magazine)|Mad]]*, kayábé ya ing kayang trademark feature, ing ''Mad'' Fold-in. Regular yang mánambag king magasin i Jaffee kilub ning ánam a púlu't limang (65) banwa, at ya ing makábang díling mánambag kaníti.
Antonio Prohías

I **Antonio Prohías** (17 ya ing Enero January 1921 – 24 ya ing Febrero 1998) métung yang Cubano-Americano talagúlis comics (cartoonist). Ya ing miglalang king satíricong satirical comic strip a *[[Spy vs. Spy]]*, a géwá na para king magasin a *[[Mad (magazine)|Mad]]* manibat 1961 anggang 1987.
Anaïs Nin

I **Angela Anaïs Juana Antolina Rosa Edelmira Nin y Culmell**  (21 ya ing Febrero 1903 – 14 ya ing Enero 1977) métung yang Americanang diarista, talasúlat sanésé, novelista ampóng talasúlat makúyad a salítâ ampóng erotica. Míbait ya i Nin karéng péngáring Cubano king Francia, ing compositor a i  Joaquín Nin ampó ing mágcantang míturú king kaparalánang clasical a i Rosa Culmell. Atiu king Espania ampó king Cuba anyang kayanakán na, at labí yang ánam a banwa king Paris (1924–1940), at ing mitatágán nang dáké ning bié na, king Estados Unidos, nung nú ya méging establecidang talasúlat.
Nicholas Cage

I **Nicolas Kim Coppola** (mibait 7 ya ing Enero 1964),  a kilala king kayang talipanpan a **Nicolas Cage**, metung yang artistang Americanu ampong producer pelicula.  Tinanggap yang miayaliwang galal ampong nominacion kayabe ya ing Academy Award, a Screen Actors Guild Award, ampong Golden Globe Award.
John Corigliano

I **John Paul Corigliano Jr.**  (míbait 6 ya ing Febrero 1938) métung yang Americanung compositor ning musicang clasical a makabayu. Úling kareng kayang pieza, a ngéni míras nang maygit dinálan, sínambut yang Pulitzer Prize, limang Grammy Awards, Grawemeyer Award for Music Composition, ampóng metung a Oscar.
George S. Kaufman

I **George Simon Kaufman** (16 ya ing Noviembre 1889 – 2 ya ing 1961) métung yang Americanung talasúlat drama, director ning teatro ampóng producer king teatro, humorista ampóng crítico dramático. Bukud king satirang political, sínúlat yang pilang musical para karéng Marx Brothers ampó karéng áliwâ. Sínambut yang Pulitzer Prize king Drama para king musical a *[[Of Thee I Sing]]* (kayábé ya i Morrie Ryskind ampó i Ira Gershwin) anyang 1932, at sínambut yang pasibáyu anyang 1937 para king dramang *[[You Can't Take It with You (play)|You Can't Take It with You]]* (kayábé ya i Moss Hart). Sínambut yá mú namang Tony Award para Best Director anyang 1951 para king musical a *[[Guys and Dolls (musical)|Guys and Dolls]]*.
Oliver Wendell Holmes Jr.

I **Oliver Wendell Holmes Jr.** (8 ya ing Marzo 1841 – 6 ya ing Marzo 1935) métung yang Americanung juristang migsilbing kayábéng ukum ning Kakataskatasan a Ukuman ning Estados Unidos (associate justice of the U.S. Supreme Court) manibat 1902 anggang 1932. I Holmes ing métung karéng masicitas díling úkum ning Kakataskatásang Úkúman ampóng métung karéng ma-influenciang díling úkum king kasalésáyan, a kilála king kayang makábang pámagsilbi, malaman a pamálak—lakwas na détang dikil king katulírang pangmaldâ ampóng democraciang constitucional a Americanu—ampóng pámangálang karéng lehislatura da réng estadu. Migretiru ya i Holmes king edad a noventa, métung a record a é ra pa álalagpusan king pékamatwang úkum ning Kakataskatásang Úkúman.
Gertrude Stein

I **Gertrude Stein** (3 ya ing Febrero 1874 – 27 ya ing Julio 1946) métung yang Americanang novelista, poetisa, talasúlat drama ampóng mánípun óbrang lélangan. Mibait ya king Allegheny, Pennsylvania (ngéni dáké na na ning Pittsburgh), at méragul ya king Oakland, California i Stein, a minális king Paris anyang 1903, at ménuknángan né king Francia king mítágán nang dáké ning bié na. Ménikdó yang salon king Paris, nung nú la míkit-íkit déng mánimúnang taúan ning modernismu king literatura ampóng kalalangan anti ri Pablo Picasso, Ernest Hemingway, F. Scott Fitzgerald, Sinclair Lewis, Ezra Pound, Sherwood Anderson ampóng Henri Matisse, would meet.
David Brewster

I **Sir David Brewster**  (11 ya ing Diciembre 1781 - 10 ya ing Febrero 1868) métung yang Escocés (Scottish) a cientifico, inventor, talasúlat ampóng talapanibálang academico. King ciencia tatandánan dé kéraklan king óbrá nang experimental king optica fisica (physical optic), a kéraklan tungkul king pámagáral king polarización ning sála, kayábé ya ing pámanuklas ning Brewster's angle. Pénigarálán né ing birefringence da réng cristal kábang papalparan (crystals under compression) at átuklasán né ing photoelasticity, at úli na níti lélangán né ing larángan o kaparángán ning optical mineralogy. Úli ning óbrá nang iti, ináus néng William Whewell a "ibpá ning makabáyung experimental a óptica" ampóng "ing Johannes Kepler ning óptica."
Rob Reiner

I **Robert Reiner** (mibait March 6, 1947) métung yang Americanung artista ampóng talagawang pelicula. Múmúna yang méging kabalítan antimóng artista i Reiner king papil a Michael "Meathead" Stivic king CBS sitcom a *[[All in the Family]]* (1971–1979), nung nú ya ménikwang adwang Primetime Emmy Awards.
Rumi

I **Jalāl al-Dīn Muḥammad Rūmī** ó kabud ná mû **Rumi** (30 ya ing Septiembre 1207 – 17 ya ing Diciember 1273), métung yang poeta, Hanafi faqih, scholar a Muslim ó ulama, teólogong Maturidi ampóng misticong Sufi a ménibat king Kéragulang Khorasan king Kéragulang Iran.